Toshkent moliya institutida o‘qish koronavirus sabab masofaviy shaklga o‘tkazildi

Toshkent moliya institutida darslar 26-martdan 8-aprelga qadar (14 kun) masofaviy shaklga o‘tkaziladi. Bu haqda institut matbuot xizmati xabar qildi.

Ta’kidlanishicha, bu koronavirus infeksiyasining tarqalishining oldini olish maqsadida amalga oshirilgan.
Xabarga ko‘ra, 2 haftalik masofaviy ta’lim talabalar uchun e’lon qilinmoqda, institut professor-o‘qituvchilari karantin qoidalariga rioya etgan holda vazifalarini olib borishadi.
Bundan avval Toshkent transport universiteti talabasida koronavirus aniqlangani sabab fakultet talabalari masofaviy ta’limga o‘tkazilgani, Toshkentdagi Inha universiteti talabasida koronavirus aniqlangani sabab ikki hafta karantinga yopilgani, hamda 117-sonli bog‘chada ikki nafar tarbiyachi va bolalarda koronavirus aniqlangani sabab mazkur bog‘cha vaqtincha yopilgani haqida xabar berilgandi